CELEX: 32020D0783
Language: et
Date: 2020-06-12 00:00:00
Title: Komisjoni rakendusotsus (EL) 2020/783, 12. juuni 2020, millega muudetakse otsust 2012/757/EL seoses meetmetega, millega kohandatakse ohutuse seisukohast olulisi ülesandeid täitvate raudteetöötajate (v.a vedurijuhid) korrapärase tervisekontrolli sagedust COVID-19 pandeemia tõttu (EMPs kohaldatav tekst)

15.6.2020   
               
               
                  ET
               
               
                  Euroopa Liidu Teataja
               
               
                  L 188/16
               
            
         KOMISJONI RAKENDUSOTSUS (EL) 2020/783,
         12. juuni 2020,
         millega muudetakse otsust 2012/757/EL seoses meetmetega, millega kohandatakse ohutuse seisukohast olulisi ülesandeid täitvate raudteetöötajate (v.a vedurijuhid) korrapärase tervisekontrolli sagedust COVID-19 pandeemia tõttu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. mai 2016. aasta direktiivi (EL) 2016/797 Euroopa Liidu raudteesüsteemi koostalitluse kohta, (1) eriti selle artikli 5 lõiget 11,
         ning arvestades järgmist:
         
                     (1)
                  
                  
                     Liikmesriigid on teavitanud komisjoni ohutuse seisukohast olulisi ülesandeid täitvate töötajate (v.a vedurijuhid) konkreetsete tunnistuste või lubade uuendamisel esinevatest raskustest, mis on seotud COVID-19 pandeemia tõttu võetud meetmetega.
                  
               
                     (2)
                  
                  
                     Nende meetmete tulemusena ei ole võimalik komisjoni otsuse 2012/757/EL (2) I lisa punktis 4.7.2.2.1 nimetatud korrapäraseid tervisekontrolle viia ohutuse seisukohast olulisi ülesandeid täitvate töötajate (v.a vedurijuhid) suhtes läbi ettenähtud sagedusega. Teenuse järjepidevuse tagamiseks tuleks kontrollide läbiviimiseks anda kuus kuud lisaaega. Sellega ei tohi piirata täiendavaid tervisekontrolle või nende sagenemist, kui töötaja tervislik seisund seda nõuab.
                  
               
                     (3)
                  
                  
                     Seepärast tuleks otsust 2012/757/EL vastavalt muuta.
                  
               
                     (4)
                  
                  
                     COVID-19 pandeemia tõttu ei pruugi alates 1. märtsist 2020 ohutuse seisukohast olulisi ülesandeid täitvad töötajad olla läbinud korrapäraseid tervisekontrolle nii sageli, kui nõutav. Selleks, et vältida õiguskindluse puudumist, tuleks alates 1. märtsist 2020 korrapäraste tervisekontrollide läbiviimise tähtaega pikendada.
                  
               
                     (5)
                  
                  
                     Käesoleva otsusega ettenähtud meetmed on kooskõlas direktiivi (EL) 2016/797 artikli 51 lõikes 1 nimetatud komitee arvamusega.
                  
               
                     (6)
                  
                  
                     Tagamaks käesoleva otsusega sätestatud meetmete tõhusust, peaks käesolev otsus jõustuma järgmisel päeval pärast selle avaldamist Euroopa Liidu Teatajas,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse 2012/757/EL I lisa punkti 4.7.2.2.1 lisatakse järgmine lõik:
            
               „Ilma et see piiraks punkti 4.7.2.2.3 (täiendavad terviseuuringud ja/või psühholoogiline hindamine) kohaldamist, pikendatakse korrapärase tervisekontrolli, mis oleks pidanud toimuma ajavahemikus 1. märtsist 2020 kuni 31. augustini 2020, läbiviimise tähtaega 6 kuu võrra. Tähtaja pikendamist ei kohaldata, kui arst on määranud, et tervisekontrolli tuleb läbi viia sagedamini, välja arvatud juhul, kui liikmesriik on otsustanud teisti. Raudteeveo-ettevõtja ja taristuettevõtja peavad kehtestama menetlused, millega välistatakse oht, et tööle tulevad töötajad, kes ei ole kohustuste täitmiseks kõlbulikud.“
            
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 12. juuni 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 138, 26.5.2016, lk 44.
         
            (2)  Komisjoni 14. novembri 2012. aasta otsus 2012/757/EL, mis käsitleb Euroopa Liidu raudteesüsteemi käitamise ja liikluskorralduse allsüsteemi koostalitluse tehnilist kirjeldust ning millega muudetakse otsust 2007/756/EÜ (ELT L 345, 15.12.2012, lk 1).